ตารางประเภทและระยะเวลาส่งรายงานที่แสดงฐานะการเงินและผลการดำเนินงาน
การจัดทำและส่งรายงานที่แสดงฐานะการเงินและผลการดำเนินงานตามข้อ ๘ ของประกาศนี้ ให้เป็นไปตามหลักเกณฑ์ดังนี้
๑.  กองทุนรวมและทรัสต์ดังต่อไปนี้
2
· กองทุนรวมและทรัสต์ที่มีหน่วยเป็นหลักทรัพย์จดทะเบียนในตลาดหลักทรัพย์[footnoteRef:1] [1:   กองทุนรวมและทรัสต์ที่ได้รับอนุญาตให้เสนอขายหน่วยต่อประชาชนเป็นการทั่วไป (public offering) ซึ่งอยู่ระหว่างดำเนินการนำหน่วยเข้าเป็นหลักทรัพย์จดทะเบียนในตลาดหลักทรัพย์ ให้มีหน้าที่ตามตารางนี้ด้วย] 

· ทรัสต์ที่มีการเสนอขายตราสารหนี้ต่อผู้ลงทุนเป็นการทั่วไป
	ประเภทรายงาน
	ระยะเวลาและเงื่อนไขการส่งรายงาน

	(๑)  งบการเงิน
	กรณีทั่วไป
- งบการเงินไตรมาส ๑ ไตรมาส ๒* และไตรมาส ๓ ฉบับสอบทาน
ภายใน ๔๕ วันนับแต่วันสุดท้ายของแต่ละไตรมาสดังกล่าว
- งบการเงินประจำรอบปีบัญชี ฉบับตรวจสอบ
ภายใน ๒ เดือนนับแต่วันสิ้นสุดรอบระยะเวลาบัญชี
กรณีส่งงบการเงินไตรมาส ๔ ฉบับสอบทาน ก่อนส่งงบการเงินประจำรอบปีบัญชี ฉบับตรวจสอบ
-  งบการเงินไตรมาส ๑ ไตรมาส ๒* ไตรมาส ๓ และไตรมาส ๔ ฉบับสอบทาน  
ภายใน ๔๕ วันนับแต่วันสุดท้ายของแต่ละไตรมาสดังกล่าว
-  งบการเงินประจำรอบปีบัญชี ฉบับตรวจสอบ  
ภายใน ๓ เดือนนับแต่วันสิ้นสุดรอบระยะเวลาบัญชี
หมายเหตุ : 
*เลือกส่งงบการเงินไตรมาส ๒ ฉบับสอบทาน หรืองบการเงินประจำงวด ๖ เดือน ที่ผ่านการตรวจสอบโดยผู้สอบบัญชีก็ได้  
ทั้งนี้ ในกรณีที่เลือกส่งงบการเงินประจำงวด ๖ เดือน ให้ส่ง
งบการเงินดังกล่าวภายใน ๒ เดือนนับแต่วันสุดท้ายของรอบระยะเวลา ๖ เดือนแรกของปีบัญชี

	(๒) แบบแสดงรายการข้อมูลประจำปีและรายงานประจำปี (ข้อมูลตามแบบ ๕๖-REIT One Report หรือ แบบ ๕๖-REIT One Report-S)
	ในช่วงเวลาใดเวลาหนึ่งที่มาตรการผ่อนปรนช่วงเปลี่ยนผ่านในหัวข้อระยะเวลาการรายงาน (Timing of Reporting) ยังมีผลใช้บังคับให้กองทุนรวมและทรัสต์ยังส่งรายงานนี้ ภายใน ๓ เดือนนับแต่วันสิ้นสุดรอบระยะเวลาบัญชีจนกว่าจะสิ้นสุดระยะเวลาผ่อนปรนช่วงเปลี่ยนผ่าน 
โดยภายหลังจากสิ้นสุดระยะเวลาผ่อนปรนช่วงเปลี่ยนผ่าน ให้ส่งรายงานนี้พร้อมกับการนำส่งงบการเงินประจำรอบปีบัญชีฉบับตรวจสอบ ตามระยะเวลาการนำส่งสำหรับแต่ละกรณีตาม (๑) 


[bookmark: _Hlk503435401]๒.  กองทุนรวมและทรัสต์ที่มีผู้ถือหน่วยทั้งหมดเป็นผู้ลงทุนรายใหญ่ และไม่ใช่กรณีตาม ๑.
	ประเภทรายงาน
	ระยะเวลาและเงื่อนไขการส่งรายงาน

	(๑) งบการเงินประจำรอบปีบัญชี 
ฉบับตรวจสอบ
	ในเวลาเดียวกับที่ส่งแบบแสดงรายการข้อมูลประจำปีและรายงานประจำปี

	(๒) แบบแสดงรายการข้อมูลประจำปีและรายงานประจำปี (ข้อมูลตามแบบ ๕๖-REIT One Report)

	ภายใน ๓ เดือนนับแต่วันสิ้นสุดรอบระยะเวลาบัญชี





